 Wangabya Wuthi Omukristayo Oyukulire? EyerighaSOMA OMWA Acholi Albanian American Sign Language Amharic Arabic Argentinean Sign Language Argentinean Sign Language Aymara Azerbaijani Azerbaijani Cyrillic Baoule Batak Toba Bengali Bicol Bislama Brazilian Sign Language Bulgarian Catalan Cebuano Chichewa Chilean Sign Language Chinese Mandarin Olhwakera Chinese Mandarin Olhwolhobire Chinese Sign Language Chitonga Malawi Chitumbuka Chiyao Chokwe Chuvash Colombian Sign Language Croatian Czech Danish Drehu Dutch Efik Ekihebrania English Estonian Fijian Finnish Finnish Sign Language French Georgian German Greek Guarani Gujarati Gun Haitian Creole Hausa Hiligaynon Hindi Hiri Motu Hungarian Icelandic Igbo Iloko Indonesian Isoko Italian Italian Sign Language Japanese Japanese Sign Language Kannada Kazakh Kikuyu Kinyarwanda Kirghiz Kiribati Kirundi Kisi Korean Krio Lamba Latvian Lhukonzo Lithuanian Luganda Luo Macedonian Malagasy Malay Malayalam Marathi Mauritian Creole Maya Mexican Sign Language Mixe Mongolian Moore Ndebele Zimbabwe Nepali Norwegian Oromo Ossetian Pangasinan Papiamento Aruba Papiamento Curaçao Persian Peruvian Sign Language Polish Portuguese Punjabi Quechua Bolivia Quichua Imbabura Romanian Runyankore Russian Russian Sign Language Samoan Sango Serbian Serbian Roman Seychelles Creole Shona Sidama Sinhala Slovak Slovenian Spanish Sranantongo Swahili Swedish Tagalog Tajiki Tamil Tatar Telugu Thai Tigrinya Tiv Tok Pisin Turkish Turkmen Turkmen Cyrillic Tuvaluan Tzotzil Ukrainian Urdu Uzbek Vietnamese Wallisian Waray-Waray Wolaita Yoruba Zande Zapotec IsthmusThwasyahika . . . omo lhulengo lhwerihikana lya Kristo.EFE. 4:13.ESYONYIMBO: 69, 70Abakristayo abakulire bunyakirimu bakaghasirawa bathi omwiminya ekwenene yAmasako?Abakristayo abakulire bunyakirimu bangaleka bathi omwa kithunga imwabya obughuma?Abanywani abuwene banga ghasira bathi abanzire erikulha-kulhana bunyakirimu?1, 2. Ni kulha lyahi eryobuli Mukristayo atholere inialhubirira? Iha ekyerileberyako.OMUKALI muthahibwa oyuwasi ndeke erighulha, akabya amayaghulha ebighuma omwa kathali, syalikwama kya sombolha ekighuma kundi ni kinene, kutse eribya ini kyebeyi nyike. Aliwe akasombolha ekinerire ndeke. Akanza iniaghulha ekisihire, ekikabeha ndeke, ekiri mwekirisya. Neryo kwesi akasombolha ekyabirihika okwa lhulengo olhutholere, ni bugha ambu, ekikulire.2 Omundu nomwangayihayo, erihika nokwibatizibwa, akabya iniakinakulha. Ekilhubirirwa kiwe lyeribya mughombe wa Yehova oyukulire ndeke. Erikulha eryathukakanayako hano siryerikulha kinyamubiri. Lyeryobunyakirimu. Omukwenda Paulo mwakangania ngoku Abakristayo bEfeso batholere ibakulha bunyakirimu. Mwabahira mwomuhwa owerihika okwa bughuma bwerikirirya nobweriminya Mughalha wa Nyamuhanga erithoka erihikana omwa lhulengo lhwerihikana lya Kristo.Efe. 4:13.3. Ni mibere yahi eyabya omwa kithunga kye Efeso eyangana banika nomwa kithunga munabwire?3 Omughulhu Paulo ahandikira ekithunga kye Efeso, kyabya ikyamabirighunza myaka mingyi. Omwa kithunga ekyo mwabya abandu bangyi abakulire ndeke bunyakirimu. Aliwe habya ihane abandi ababya ibakinayithagha erikulha bunyakirimu. Na munabwire kwa bine bithya omwa bithunga byAbema ba Yehova. Omwa bithunga ebi mune balikyethu bangyi ababirikolera Nyamuhanga ahabwemyaka mingyi neryo babirikulha bunyakirimu. Aliriryo sibugha indi abosi abali omwa kithunga bakulire bunyakirimu. Ngekyerileberyako, esyongumi nesyongumi syabalikyethu bakabatizibawa obuli mwaka, kwesi hane abakinayithagha erikulha bunyakirimu. Kandi ibbwa iwe?Kol. 2:6, 7.ERIKULHA LYOMUKRISTAYO4, 5. Abakristayo abakulire bunyakirimu banganabya bambaghane omwa nzira syahi, aliwe basonene bathi? Lebaya ekisasani ekiri okwitsuka.4 Wukabya wamalebya ndeke ebighuma ebyerire ibinathekire haghuma, ebyosi sibiri sosana. Aliwe ebyosi bikabya ibine kwekikanganaya ngoku byerire. Kuthya, nAbakristayo abakulire banganabya mbaghane omwa mibere, amaghalha, emyaka, nomwa bya basi, nerilhua omwa nganda muthina-muthina. Aliwe abosi ibanawithe emibere eyikakanganaya ngoku bakulire bunyakirimu. Kikathokekana kithi?5 Omughombe wa Yehova oyukulire bunyakirimu akakwama ekyerileberyako kya Yesu oyuwathusighira olhughobe olhwerikwama. 1 Pet. 2:21 Yesu mwakangania athi ekikulhu ekyerikolha kyekyahi? Omundu atholere inianza Yehova nomuthima wiwe wosi, nekirimu kiwe kyosi, namalengekania wiwe wosi, kandi inianza mulikyabu ngoku ayanzire. Mt. 22:37-39 Omukristayo oyukulire akalhangira athi akaghendera okwa kihano eki. Engebe yiwe eya buli kiro yikakanganaya ngoku akahira obughuma bwiwe na Yehova bwembere kandi kwawithire abandi bolhwanzo lhunene.Abakristayo abakulire ibangana kangania eriyikehya ngerya Kristo omwisighika abalere ababirihebwa olhusunzo lhwerisondolha Lebaya enungu 66, 7. a Omukristayo oyukulire akabya na mibereki? b Thukendikania okuki?6 Thunasi ngoku olhwanzo ni mubere mughuma wokwa mikolere yomulimu eyOmukristayo oyukulire bunyakirimu atholere iniakangania. Gal. 5:22, 23 Eyindi mibere ngobwolho, eriyitheya, nerithendileghulha nayo ni yomughaso. Yangana wathikya Omukristayo erirwanisya emibere eyikalire isyathahithana kutse erighumira ebikalhumaya omuthima iniane namaha. Omwa ndegheka yiwe yeriyeghesya, akasondekanaya emisingyi eyanga muwathikya erighabulha ekibi nekibuya. Neryo erithwamu liwe likakanganaya ngoku akulire bunyakirimu. Ngekyerileberyako syaligheghena ekyakabwirawa nobunya muthima-thima bwiwe obwabiryeghesibwa omwa Masako. Omukristayo oyukulire akayikehaya omwa mibere eyikakanganaya kwanasi ngoku obusondoli bwa Yehova bulengire iyo eriyisondolha. Akathulha engulhu yuwene nomuhwa nerikolha ebikaletha omwa kithunga mwobuholho.7 Mbulha thwamaghunza omwa kithunga mwa buthuku bungahi, obuli mundu atholere iniayibulya ekibulyo ekya thukendi kaniako kino, Mbwino hane aha ngatholere eryuwania omwikwama ndeke olhughobe lhwa Yesu nuku nangakulha bunyakirimu?AKALYO NI KABANDU BAKULHU8. Ni kyahi ekikakanganaya ngoku Yesu abya asi ndeke Amasako neriyitheghereryagho?8 Yesu Kristo abyasi ndeke Amasako. Nomughulhu abya awithe emyaka 12 misa, mwakania nAbakangirirya ababya omwa hekalu okwa Masako. Abosi abamwowa mubasweka busana namenge wiwe nerisubirya liwe. Lk 2:46, 47 Enyuma waho iniane omwithulira, Yesu mwakolesya Ekinywe kya Nyamuhanga erihunia abamuhakanisaya.Mt. 22:41-46.9. a Oyuwanzire erikulha bunyakirimu atholere iniabaya na mibere yahi eyerigha e Biblia? b Ekighendererwa kyerigha e Biblia ni kyahi?9 Erikwamana nekyerileberyako kya Yesu, Omukristayo oyuwanzire erikulha bunyakirimu syalianza akaminya Amasako eyighulhu-ghulhu. Mughulhu wosi akasekulhaya mugho mwa buuli, neriminya ngoku akalyo ni kabandu bakulhu. Ebr. 5:14 Kwesi Omukristayo wosi-wosi oyukulire bunyakirimu akanza iniaminya ndeke ebihambire oku Mughalha wa Nyamuhanga. Efe. 4:13 Wunawithe endegheka yerisoma e Biblia buli kiro? Wukanakwama-kwamanaya endegheka yawu yeriyeghesya, kutse erilhangira wuthi obuli yenga mukabya imunemubya neriramya lyeka? Omughulhu wukasoma Ekinywe kya Nyamuhanga, ambi iwabya iwunayitheghekire eriminya emisingyi eyirimo eyangakuwathikya eriminya amalengekania wa Yehova neriyowa liwe. Neryo lengaho erighendera okwa misingyi ye Biblia omughulhu wukathwamu. Ekyo ikikendi leka iwayithunda hakuhi na Yehova.10. Ebya Mukristayo oyukulire abiriminya bikahamba bithi okwa ngebe yiwe eya buli kiro?10 Omukristayo oyukulire akaminya ngoku sikirighunza erithaminya buyira emisingyi nemikolere ya Yehova. Atholere iniabya inianabyanzire ndeke. Olhwanzo olho lhukalhangirika omundu akahira erisonda lya Yehova lyembere kwilhaba eryabandu. Ahathe erithika-thika Omukristayo atholere inialeka amalengekania nemibere yiwe eya kera. Amabirikolha ekyo akabya iniamalhusyayo neryambalha emibere mihya-mihya eyiri ngeya Kristo eyikahangikawa na Nyamuhanga omwa bithunganene nomwa bibuyirire. Soma Abanya Efeso 4:22-24. Omulimu abuyirire wa Nyamuhanga wasondolha erihandikwa lye Biblia. Omukristayo akabya akongera eriminya neryanza ebya Biblia yikabugha, akabya iniamalighira omulimu abuyirire erisondolha amalengekania nomuthima wiwe. Ekyo kikaleka omundu iniakulha bunyakirimu.ERIBYA OMWA BUGHUMA11. Ni bitsibu byahi ebya Yesu alholhako akakolangana nabokwiyo nabigha biwe?11 Omughulhu Yesu abya okwa kihugho, abyathimbirweko ehosi nabandu abathahikene. Ababuthi biwe nabahughu biwe sibabya bahikene. Nabigha biwe basa-basa nabo mubasa mwomuthima oweryanza ebitsumbi ngabandi bandu. Ngekyerileberyako, omwigholho-gholho lyekiro ekya Yesu abya alindirire erihambwa, muhabya obuhaka nga nindi omwa kathi-kathi kabo oyuwasyahulhwa mwa mukulhu. Lk 22:24 Aliwe Yesu abya inianayikethere ngoku abigha biwe abathahikene bakendi kulha bunyakirimu ibabya kithunga ekiri bughuma. Erigholho-gholho iryaneryo, Yesu mwasabira abakwenda biwe eribya omwa bughuma athi: Ngasaba nyithi abosi babye mughuma, iwe Thatha! Nyithi, bamathikane okwithwe ngoku wumathikene okwingye, kandi naghe ngamathikene okwiwe, . . . babye mughuma ngoku thuli mughuma.Yn 17:21, 22.12, 13. a Abanya Efeso 4:15, 16 hakakanganaya hathi ekiyithawa ekyerisondekania obughuma omwa kithunga? b Mughalha wethu mughuma mwasingura athi ekitsibu kiwe nerithoka erigha ngoku angalethaho obughuma?12 Omughombe wa Yehova oyukulire akasondekanaya obughuma omwa kithunga. Soma Abanya Efeso 4:1-6, 15, 16. Ekilhubirirwa kyethu babandu abosi ba Nyamuhanga eribohana haghuma nerikolangana ndeke. E Bibilia yikakanganaya ngoku thutholere ithwayikehya thwamanza eribya omwa bughuma. Eriyikehya likaleka Omukristayo oyukulire iniasondekania obughuma nibya nomughulhu abandi bakamusoberaya. Wukayowa wuthi okwa hisobyo hyabalikyethu omwa kithunga? Ibbwa omundu omwa kithunga amakusoberya? Mbwino wuwithe omubere weryanza erimuyihighulhako, eribya nga wamahimba ekidongo ekikabaghabulha? Kutse wukanalengaho erihimba ekilhalhu okwa musya owabiribya ahakathi-kathi kenyu? Omukristayo oyukulire iyo akanza iniahimba ekilhalhu butsira ekidongo.13 Thuthalebya ekyerileberyako kya Uwe. Kera, ehisobyo hyabandi ihikamuponesaya. Aliwe mwathwamu erigha ebihambire okwa ngebe ya Dawudi omwikolesya e Biblia nekitabu Insight on the Scriptures. Busana naki mwasombolha Dawudi? Uwe akasoborera athi: Dawudi mwanahikwako emibere mibi eyabaramya balikyabo. Ngekyerileberyako, Omwami Saulo mwanza erimwitha, nabandi mubanza erimuswirya omwa mabwe, kandi nibya na mukali wiwe-wiwe mwamusekerera. 1 Sam. 19:9-11; 30:1-6; 2 Sam. 6:14-22 Aliwe Dawudi mwathalighira emibere mibi yabandi yikamulemesya eryanza Yehova. Kandi nibya Dawudi abyawithe omuthima wolhukeri, naghe omubere owanabya nganzire erikulha-kulhania. Ebyanigha mubya hindulha amalengekania waghe awahambire okwa hisobyo hyabalikyethu. Singakitsomana ehisobyo hyabandi. Aliriryo ngalengaho erilethaho obughuma omwa kithunga. Mbwino nawu wunawithe ekilhubirirwa ekyerisondekania obughuma omwa kithunga?NYWANA ABAKAKOLHA ERISONDA LYA NYAMUHANGA14. Abo Yesu mwasombolha bandu muthinaki eribya banywani biwe?14 Yesu Kristo abya munywani wa bandu abosi. Abandu abosi ibakayowa buholho ahali Yesuabalhume, abakali, abalere, abakulhu, nibya nabaana. Aliriryo mwalhangira athi akasombolha ndeke abanywani biwe. Mwabwira abigha biwe athi: Muli bira baghe, mwamakolha ebyo ngabahana. Yn 15:14 Yesu iniakabasombolha abira kutse abanywani ngabo omwa babya bakamukwama buthaleghulha nerikolera Yehova nomuthima wabu wosi. Nawu wukanasombolha banywani bawu omwa bakakolera Yehova buthaleghulha? Busana naki ni kikulhu?15. Abalere bangaghasirwa bathi bamanywana Abakristayo abakulire bunyakirimu?15 Ebighuma ebinene bikera busana nekihuhania kyeryuba. Ngekihuhania ekyo, olhwanzo lhwabalikyethu omwa kithunga lhwangana leka ithwakulha bunyakirimu. Wanganabya iwuli munyethu iwunemulengekania nga wukendibya omwa ngebe eyiri yithi. Ikikendibya kya menge wamanywana balikyethu abanasibwe ngabakakolera Yehova buthaleghulha kandi ababiriwathikya okwiretha obuholho omwa kithunga! Omwa ngebe yabu banganabya ibabiribana bitsibu muthina-muthina bakakolera Yehova. Abali ngabo bangana kuwathikya erithwamu ndeke. Wamabanywana ibangana kuwathikya erithwamu ndeke neryo iwakulha bunyakirimu.Soma Abaebrania 5:14.16. Balikyethu abakulire mubawathikya bathi mwali wethu omulere?16 Ngekyerileberyako, Helga akabugha athi omughulhu abya omwa sukuru, abandi ababya akasoma nabu ibakabya ibanemukania okwa bilhubirirwa byabu. Athi abangyi ibakabugha bathi bakendi ghenda okwa yunivasite thukaghunza nuku banga syabana emibiiri eyuwene. Helga mwabwira banywani biwe omwa kithunga okweki. Akabugha athi, Abangyi bokwibo babya bakulhu-bakulhu nokwingye, kandi mubanyiwathikya kutsibu. Mubanyihira mwomuhwa weringira mwa mubiiri wObwami owomughulhu wosi. Enyuma waho, munathoka eribya mutemburi ahabwemyaka ithanu. Kikanyitsemesaya lino eribya imunakolesya obuthuku obunene bwobunyethu omwikolera Yehova. Sihali ekyanga leka inayikubyabwomo habwerithwamu indya.17, 18. Erikulha bunyakirimu lyanga thuwathikya lithi eriberererya ebilhubirirwa byethu?17 Thwamalengaho erigherererya Yesu ithukendi kulha bunyakirimu. Ithukendi yithunda hakuhi na Yehova, neryongera erianza erimukolera bingyi. Wamakulha bunyakirimu, iwukendi thoka erikolera Yehova ya ndeke. Yesu mwahana abigha biwe athi: Muleke ekyakakalha kyenyu kikoleraye kithya embere syabandu, bangalhangira emibiiri yenyu mibuya, banapipa Thatha wenyu oyuli elhubulha.Mt. 5:16.18 Ngoku thwanabirilhangira, Omukristayo oyukulire ni womughaso omwa kithunga. Erikulha bunyakirimu ngeri likalhangirika omwa mibere akakoleseraya mwobunya muthima-thima bwiwe. Obunya muthima-thima bwethu bwanga thuwathikya buthi erithwamu ndeke? Kandi thwanga sikya thuthi ebya bandi balikyethu bakathwamu erikwamana nobunya muthima-thima? Ebyo thukendi syabikaniako omwa mwatsi owakwamireko. olhup. 6 Ngekyerileberyako mughalha wethu oyuwasi bingyi kandi oyukulire anganabwirwa erilekera mughalha wethu omulere yolhusunzo lhulebe nerimukangirirya ngoku angalhukolha. 